Šablon:Drugoznačenje2

**J.R. August**, pravog imena Nikola Vranić (rođen 30. siječnja 1989.), hrvatski je kantautor, pjevač, klavijaturist i producent iz Zaboka, te dobitnik nagrade Porin. 

Prije samostalne karijere svirao je klavijature u varaždinskom bendu Voodoo Lizards, s kojima je nastupao u Los Angelesu. Tamo je kao prateći glazbenik Voodoo Lizardsa i njihovog frontmena Zacka Dusta snimao i nastupao s glazbenicima poput Jimmyja Ripa (Television, Mick Jagger), Bernarda Fowlera (pratećeg vokala Rolling Stonesa), Sharlotte Gibson (prateće vokalistice Rolling Stonesa), Fuzzbeeja Morsea, Phila Jonesa (Tom Petty), Remija Kabake, Kim Shaheen i drugih. Nastupao je u čuvenim klubovima Viper Room, Whisky A Go Go i Rainbow Bar. 

Nakon što je J.R. August objavio pjesmu "Man with the Magnificent Mind", britanski bend Coldplay predstavio je J.R. Augusta na svojoj internetskoj stranici kao obećavajućeg mladog glazbenika.

Surađivao je s poznatim glazbenicima kao Žanamari Lalić. 

Nakon četiri samostalna EP izdanja, 2019. godine potpisao je ekskluzivni ugovor s izdavačkom kućom Croatia Records, pod kojom je objavio svoj debitantski album *Dangerous Waters*. Album je više hrvatskih glazbenih kritičara proglasilo najboljim domaćim albumom 2019. godine, a u tjednu nakon objave je bio najprodavaniji hrvatski album u Hrvatskoj, što je presedan za hrvatskog izvođača koji pjeva na engleskom jeziku.

J.R. August je dobitnik nagrade radijske emisije Music Pub Zlatka Turkalja (Drugi program Hrvatskog radija) za najbolji album 2019. godine. 

Na dodjeli nezavisne novinarske glazbene nagrade Rock&Off 2020. godine osvojio je najveći broj nagrada. Osvojio je nagradu u kategorijama: Album godine (*Dangerous Waters*), Veliki prasak godine (nagrada za najboljeg novog izvođača) te za Rock&Off izvođača godine (najboljeg izvođača rock glazbe)**.**

2020. godine osvojio je glazbenu nagradu Porin u kategoriji Album godine (za album *Dangerous Waters*), Novi izvođač godine te Najbolji album alternativne glazbe (album *Dangeorus Waters*), a bio je nominiran i u kategoriji Najbolja muška vokalna izvedba (za pjesmu "Crucify Me") te u kategoriji Najbolji video broj (za videospot za pjesmu "Crucify Me", redatelja Filipa Gržinčića).

J.R. August osim što pjeva i sklada, svira bas-gitaru, harmoniku i programira glazbu.

Izvori
------

1. ↑   *Dobitnici 27. Porina | Porin*. Pristupljeno 2020-05-15.
2. ↑   *On je nova senzacija: Nikola iz Zaboka oduševio je Coldplay*. Pristupljeno 2020-03-05.
3. ↑   *Perspektivni rokeri Voodoo Lizards kreću na turneju s Bernardom Fowlerom i Jimmyjem Ripom*. Pristupljeno 2020-03-05.
4. ↑   *Slobodna Dalmacija - ‘Voodoo Lizards’ tulumarili s Ronniejem Woodom i Slashom*. 2009-03-31. Pristupljeno 2020-03-05.
5. ↑   *On je nova senzacija: Nikola iz Zaboka oduševio je Coldplay*. Pristupljeno 2020-03-05.
6. ↑  J.R. August potpisao ekskluzivni ugovor za Croatia Records! (hr). *Croatia Records* (2019-04-03). Preuzeto 2020-03-05.
7. ↑  Nacionalova anketa: Najbolji album 2019. godine je ‘Dangerous Waters’ J. R. Augusta (hr). *NACIONAL.HR*. Preuzeto 2020-03-05.
8. ↑  Novo izdanje mladog J.R. Augusta na prvome mjestu liste prodaje (hr). *Top Lista* (2019-10-30). Preuzeto 2020-03-05.
9. ↑   *Poznati su svi dobitnici Music Puba*. Pristupljeno 2020-03-05.
10. ↑   *J.R. August kući nosi čak tri nagrade*. Pristupljeno 2020-03-05.
11. ↑   *Dobitnici*. Pristupljeno 2020-03-05.
12. ↑   *Dobitnici 27. Porina | Porin*. Pristupljeno 2020-05-15.
13. ↑  J.R. August nominiran za Porina u čak 5 kategorija. Zagorje.com, 20. veljače 2020.

Vanjske poveznice
-----------------

* Discogs